text: REMA 1000 bliver medejer af Gram Slot
  12 oktober 2010 kl. 12.49
  Discountkæden køber 20 procent af et af Danmarks største økologiske landbrug Gram Slot og Nybøl Godser.
  De to parter indledte sidste efterår en aftale om salg af økologiske produkter i REMA 1000s 190 butikker.
  Samarbejdet har været succes, at så nu er discountkæden og det økologiske landbrug indgået i et endnu tættere samarbejde.
  I det forløbne år har Gram Slot og Nybøl Godser leveret økologisk mælk, kartofler og havregryn til REMA 1000s butikker.
  REMA 1000 satser en del på økologi, hvor kæden har haft stor vækst de seneste år. 
  Fakta om Gram Slot og Nybøl Godser A/S:
  Ialt 4.450.000 kvadratmeter.
  Kornsorter: Byg, havre, rug, hvede og spelt.
  Kartofler og majs.
  250 malkekøer og 250 kalve.
  Et af de største økologiske landbrug i Danmark.
  